open-index/open-wikipedia-markdown huggingface dataset:
लीमर

**लीमर** मैडागास्कर में पाये जाने वाले छोटे वानर कुल के प्राणी हैं। यह स्ट्रॅपसराइनी उपकुल के वानर हैं जो मैडागास्कर के मूल निवासी हैं। काले और सफेद रंग के इस जंतु की पूंछ काफी लंबी व धारीदार होती है, जबकि आंखें बड़ी होती हैं।

बंदरों से मिलता-जुलता लीमर अपने अस्तित्व के लिए संघर्ष कर रहा है। लीमर की 101 प्रजातियों में से 90 प्रतिशत विलुप्ति के कगार पर हैं। सबसे अधिक संकट ग्रेटर बैंबू लीमर प्रजाति पर है। पूरे विश्व में केवल 500 ग्रेटर बैंबू लीमर बचे हैं। अमेरिका के उत्तरी कैरोलिना में काफी संख्या में लीमर हैं, जबकि मेडागास्कर में इनकी संख्या गिनतियों में बची है। 
बंदर से मिलता जुलता लीमर अपने अस्तित्व के लिए संघर्ष कर रहा है।
   
   फोन. 9665927890

## इन्हें भी देखें
* लोरिस
* लीमरिफ़ोर्मीस

## बाहरी कड़ियाँ
*मैडागास्कर के लीमर

## सन्दर्भ

श्रेणी:लीमर
श्रेणी:माडागास्कर के स्तनधारी
इंचेयन अन्तर्राष्ट्रीय विमानक्षेत्र

[thumb|230px|[एशियाना एयरलाइंस इंचेयन अन्तर्राष्ट्रीय विमानक्षेत्र पर]]
**इन्चेयन अन्तर्राष्ट्रीय विमानक्षेत्र ** (IIA)  () दक्षिण कोरिया का सबसे बड़ा विमानक्षेत्र, एयरपोर्ट्स काउन्सिल इन्टर्नेशनल द्वारा विश्व का सर्वश्रेष्ठ विमानक्षेत्र घोषित किया गया था। विमानक्षेत्र में एक गोल्फ़-कोर्स, स्पा, निजी शयन कक्ष, हिम-स्केटिंग रिंक, कसीनो, आंकतिक उद्यान एवं कोरियन संस्कृति का एक संग्रहालय भी बने हैं। यहां प्रस्थान प्रक्रिया में मात्र १६ मिनट एवं आगमन प्रक्रिया में मात्र १२ मिनट का समय लगता है, जो वैश्विक मानकों क्रमशः ६० एवं ४५ मिनट से कहीं बेहतर है।

विमानक्षेत्र द.कोरिया की राजधानी एवं सबसे बड़े शहर सियोल से  पश्चिम दिशा में स्थित है। यह एशियाना एयरलाइंस, जेजु एयर, कोरियन एयर, एवं पोलर एयर कार्गो के लिये प्रधान हब है। पूर्वी एशिया में अन्तर्राष्ट्रीय परिवहन एवं माल यातायात के लिये यह विमानक्षेत्र हब का कार्य करता है। यह विमानक्षेत्र वर्तमान में यात्री संख्या की दृष्टि से एशिया का ८वां व्यस्ततम, कार्गो यातायात की दृष्टि से विश्व का चौथा व्यस्ततम, एवं २०१० में अन्तर्राष्ट्रीय यात्री परिवहन की दृष्टि से विश्व का ८वाँ व्यस्ततम विमानक्षेत्र है। वर्ष २०११ में, 35,062,376 यात्रियों ने इसका प्रयोग किया।

विमानक्षेत्र २००१ के आरंभ में पुराने जिम्पो अन्तर्राष्ट्रीय विमानक्षेत्र के स्थान पर आरंभ हुआ। अब यह अधिकांश अन्तर्राष्ट्रीय विमानक्षेत्र गंतव्यों को सेवा देने के साथ-साथ ही चीन, जापान एवं ताईवान के लिये वैकल्पिक विमानक्षेत्र का कार्य भी करता है।

## सन्दर्भ

## बाहरी कड़ियाँ

* इन्चेयन अन्तर्राष्ट्रीय विमानक्षेत्र - आधिकारिक जालस्थल
* इन्चेयन अन्तर्राष्ट्रीय विमानक्षेत्र विदेश कार्गो टर्मिनल
* कोरिया पर्यटन ऑर्ग. - आधिकारिक जालस्थल
* कोरिया सिटी एयर टर्मिनल
* कोरिया एयरपोर्ट सर्विस
* 

श्रेणी:दक्षिण कोरिया के विमानक्षेत्र
श्रेणी:सियोल
धारीदार नेवला

**धारीदार नेवला** (अंग्रेज़ी: Banded mongoose) एक प्रकार का नेवला है जो मध्य और पूर्वी अफ़्रीका में पाया जाता है। यह सवाना, खुले जंगल और घास के मैदानों में रहता है और कनखजूरों और भृंगों पर पेट भरता है। हालांकि अधिकतर नेवले अकेला रहना पसंद करते हैं, धारीदार नेवले समुदायों में रहते हैं और अक्सर दीमकों की ख़ाली बाँबियों में अपना घर बनाते हैं।

## विवरण
धारीदार नेवलों के बड़े सर, छोटे कान, छोटी-मज़बूत टांगें और लम्बी दुमें होती हैं। इनकी दुम लगभग इनके शरीर जितनी लम्बी होती है। शुष्क जगहों में रहने वाले धारीदार नेवलों के बदन छोटे और धारियाँ हलकी दिखती हैं जबकि नम जगह वाले बड़े और गाढ़ी धारियों वाले होते हैं। इनके नख मज़बूत होते हैं और इनसे वे ज़मीन में आसानी से खोद लेते हैं। यह नेवले 30-45 सेमी तक बढ़ जाते हैं (इसके अतिरिक्त दुम 15-30 सेमी की होती है) और 1.5 से 2.25 किलो का वज़न रखते हैं। 

## इन्हें भी देखें
* नेवला

## सन्दर्भ


श्रेणी:नेवले
श्रेणी:अफ़्रीका के स्तनधारी
भारतीय चित्तीदार मूषक मृग

**भारतीय चित्तीदार मूषक मृग** द्विखुरीयगण की जाति का एक छोटा मृग है जो भारत में और शायद नेपाल में भी पाया जाता है। 
## इतिहास
इसे पहले ट्रैगुलस मॅमिन्ना प्रजाति का माना जाता था, लेकिन हाल के शोधों ने यह बताया है कि ट्रैगुलस मॅमिन्ना केवल श्री लंका में ही पाया जाता है और भारत की प्रजाति उससे बिल्कुल भिन्न है।

## आवास और व्यवहार
यह वर्षावनों में रहता है और आदत से निशाचर है।
वर्तमान में यह तेलंगाना के अमराबाद टाईगर रिजर्व में संरक्षित किया जा रहा है।।।

## विवरण
इसके शरीर की लंबाई ५७.५ से.मी. (२३ इन्च) होती है और पूँछ की लंबाई २.५ से.मी. (१ इन्च) होती है। इसका वज़न लगभग ३ कि. होता है।
## सन्दर्भ

श्रेणी:हिरण
श्रेणी:भारत के पशु
रेखागणितम्

***रेखागणितम्*** जगन्नाथ सम्राट द्वारा संस्कृत भाषा में रचित ज्यामिति-विषयक ग्रन्थ है। 

## संरचना
'रेखागणितम्' में १५ अध्याय हैं। अध्याय १, २, ३, ४ तथा ६ में समतल ज्यामिति से सम्बन्धित विषयों का वर्णन है। अध्याय ५ में समानुपात के नियमों (laws of proportion) का वर्णन है जिसका ६ठे अध्याय में उपयोग हुआ है। अध्याय ७, ८ तथा ९ पूर्णतः अंकगणित से सम्बन्धित हैं। अध्याय ११ और उसके बाद के अध्यायों में ठोस ज्यामिति (घनक्षेत्र) का वर्णन है। प्रत्येक अध्याय में अनेकों छोटे-छोटे 'क्षेत्रम्' हैं। 

## बाहरी कड़ियाँ
* ''''रेखागणितम्'''' - दो भागों में (PDF) ; संस्कृत पाठ, अंग्रेजी में परिचय सहित
*रेखागणितम् भाग-१ (अध्याय-१ से ६ तक) (संस्कृत विकिस्रोत पर)

श्रेणी:गणित का इतिहास
श्रेणी:संस्कृत ग्रन्थ
श्रेणी:ज्यामिति
पीला-पेट रासू

**पीले-पेट वाला रासू** या **कथिया न्याल** (अंग्रेज़ी: Yellow-bellied weasel) एक प्रकार का रासू है जो भूटान, भारत, नेपाल, चीन, म्यानमार, थाईलैंड, लाओस और वियतनाम के पहाड़ों में चीड़ के वनों में रहता है। रासू एक नेवले जैसे दिखने वाले जानवरों का समूह है। पीले-पेट रासूओं का नाम उनके पेट के पीले रंग से पड़ा है। इनके बदन का ऊपरी हिस्सा और इनकी दुम भूरी या ख़ाकी होती हैं। इनके शरीर लगभग 25-27 सेमी लम्बे और दुमें 12-15 सेमी लम्बी होती हैं। इनका वज़न 1.5 किलो के आसपास होता है।

## इन्हें भी देखें
* रासू
* स्तनधारी

## सन्दर्भ


श्रेणी:एशिया के स्तनधारी
श्रेणी:रासू
रासू

**रासू** या **वीज़ल** (अंग्रेज़ी: weasel) एक छोटा मांसाहारी स्तनधारी जानवर है जो दिखने में नेवले जैसा लगता है हालांकि इसकी नसल काफ़ी भिन्न है। यह पतले और लम्बे आकार का होता है और इसकी छोटी टाँगे होती हैं। यह तेज़ी से हिल सकता है और बहुत निपुण शिकारी होता है जो छोटे जानवरों को अपना ग्रास बनाता है। अंटार्कटिका, ऑस्ट्रेलिया और उनके इर्द-गिर्द के द्वीपों को छोड़कर यह दुनियाभर में मिलता है।

## संस्कृति में महत्व
रासू एक चालाक और तेज़ प्राणी है और पश्चिमी सभ्यता में ऐसे व्यक्तियों को रासू (वीज़ल) कहा जाता है जो चालाकी से काम करते हों और किसी भी मुश्किल परिस्थिति में झूठ और चतुरता का सहारा लेकर अपने आप को बचा लें। मूल अमेरिकी आदिवासी संस्कृति में रासू का रास्ता काटना एक जानलेवा अपशकुन माना जाता था।

## इन्हें भी देखें
* नेवला
* स्तनधारी

## सन्दर्भ

श्रेणी:स्तनधारी
श्रेणी:रासू
श्रेणी:भारत के पशु
डॉ ऍन ई विश्वनाथ अय्यर्

**डॉ ऍन ई विश्वनाथ अय्यर** () सुप्रसिद्ध हिन्दी साहित्यकर और विद्वान थे। उन्होने  अनुवाद साहित्य मे बहुत काम किया हे।

## जीवनपरिचय
उनका जन्म केरल के पालक्काट जिले में हुआ था।

## मौलिक रचनाएँ
* शहर सो रहा है
* फूल और कम्डॅ
* ऊढ्ता चान्द डूब्ता सूरज्
* सीढी और साँप
* व्यावहारिक अनुवाद
* सहारा सो रहा है
* आधुनिक हिन्दी काव्य थथा मलयालम काव्य
* केरल की वीरगाथाएँ

## अनुवाद
उन्होने मलयालम से अनेकों उपन्यास तथा काव्यों का हिन्दी में अनुवाद किया।
* भीड़-ആൾക്കൂട്ടം (आळ्क्कूट्टम)(ആനന്ദ്)
* जडेम्- വേരുകൽ (वॅरुकल) (മലയാറ്റൂർ)
* आधी खटी-അരനാഴികനേരം (अरनाऴिकनॅरम) (പാറപ്പുറത്ത്)
* रामराजबहादूर्-രാമരാജബഹദൂർ(रामराजबहदूर)(സി വി രാമൻപിള്ള്)
* दवा -മരുന്ന (मरुन्नु) (പുനത്തിൽ കുഞ്ഞബ്ദുള്ള്)
* उज्जयिनि- ഉജ്ജയിനി (ഒ എൻ വി)

ऑ ऍन वि के बहुत कविताओं का अनुवाद किया है।

 (पास्सॅज टु अमॅरिका)passage to america- ayyaappapanickar -Sanderbh Bharati, April-June,1981

पॅरियार पुराणम्- അയ്യപ്പപണിക്കർ (भारतीय भाषा परिषद), Calcutta,1980

## लेखन
* Comprehensive Study of the Folk Poetry in Hindi and Malayalam Literature
* Humour in Medieval Hindi and Malayalam Poetry
* Historical Dramas in Hindi with Special Reference to Harikrishna Premi
* A Study of the Technique of the Hindi Drama (Post Prasad Period)
* A Critical Study of the Influence of Gandhiji and his Teaching on Modern Hindi Poetry

हिन्दी मलयाळम अनुवाद के बारे में अनेक लेख लिखे।

## सन्दर्भ

## बाहरी कड़ियाँ
* प्रो.एन.ई.विश्वनाथ अय्यर : स्मृतियों को नमन
* अनुवाद : भाषाएँ, समस्याएँ (डॉ एन ई विश्वनाथ अय्यर)
* https://archive.today/20121209164251/openlibrary.org/authors/OL5293302A
* http://epaper.manoramaonline.com/edaily/flashclient/client_panel.aspx dated 5/11/12 page 4

श्रेणी:हिन्दीसेवी
प्रेम दास राय

**प्रेम दास राय** (जन्म ३१ जुलाई १९५४, दार्जिलिंग) भारत के सिक्किम डेमोक्रेटिक फ्रंट से संबद्ध एक राजनीतिज्ञ है। २००९ चुनावों में वह सिक्किम निर्वाचन क्षेत्र से लोक सभा के लिए चुने गए। उन्हें भारतीय प्रौद्योगिकी संस्थान एवं भारतीय प्रबंध संस्थान से दोहरी उपाधि-गृहीत पहला संसद सदस्य होने का गौरव प्राप्त है। २००२ में वह भारत से आइज़नहावर फैलो भी रहे।

## प्रारंभिक जीवन
राई की स्कूली शिक्षा मसूरी में हुई। तत्पश्चात् उन्होंने सन् १९७६ में भारतीय प्रौद्योगिकी संस्थान कानपुर से रासायनिक अभियांत्रिकी में स्नातक एवं १९७८ में भारतीय प्रबंध संस्थान, अहमदाबाद से प्रबन्धन में स्नातकोत्तर डिप्लोमा किया।

## सन्दर्भ

श्रेणी:जीवित लोग
श्रेणी:भारतीय प्रौद्योगिकी संस्थान कानपुर के पूर्व छात्र
श्रेणी:भारतीय प्रबंध संस्थान, अहमदाबाद के पूर्व छात्र
श्रेणी:1954 में जन्मे लोग
श्रेणी:१५वीं लोकसभा के सदस्य
श्रेणी:१६वीं लोक सभा के सदस्य
किंग अब्दुल अज़ीज़ अन्तर्राष्ट्रीय विमानक्षेत्र

**किंग अब्दुल अज़ीज़ अन्तर्राष्ट्रीय विमानक्षेत्र (KAIA)** ()  सऊदी अरब के शहर जेद्दाह से १९&nbsp;कि.मी उत्तर में स्थित एक अन्तर्राष्ट्रीय विमानक्षेत्र है। इसका नाम यहां के राजा अब्दुल अज़ीज़ अल सऊद के नाम पर रखा गया है। यह सऊदी अरब में तीसरी सबसे बड़ी वायुमार्ग सुविधा है एवं यात्री संख्या के अनुसार यह यहां का व्यस्ततम विमानक्षेत्र है। यहां का परिसर १५ वर्ग कि.मी में विस्तृत है। इसमें विमानक्षेत्र के अलावा शाही टर्मिनल, रॉयल सऊदी वायु सेना की सुविधा एवं विमानक्षेत्र स्टाफ़ हेतु आवासीय परिसर भी हैं।

जेद्दाह विमानक्षेत्र में निर्माण कार्य १९७४ में आरंभ हुआ था और १९८० में पूर्ण हुआ। ३१ मई १९८१ को यह विमानक्षेत्र प्रचालन के लिये खुला एवं अप्रैल १९८१ को इसका आधिकारिक उद्घाटन संपन्न हुआ।

## सन्दर्भ

## बाहरी कड़ियाँ
* किंग अब्दुल अज़ीज़ अन्तर्राष्ट्रीय विमानक्षेत्र - नया जालस्थल
* किंग अब्दुल अज़ीज़ अन्तर्राष्ट्रीय विमानक्षेत्र
* आगमन एवं प्रस्थान
* 
* 
* 
* 

श्रेणी:सऊदी अरब के विमानक्षेत्र
श्रेणी:जेद्दाह
अफ़्रीकी नखरहित ऊदबिलाव

**अफ़्रीकी नखरहित ऊदबिलाव** (अंग्रेज़ी: African clawless otter), जिसे **ग्रूट ऊदबिलाव** (groot otter) और **अंतरीप ऊदबिलाव** (cape clawless otter) भी कहते हैं, दुनिया का दूसरी सबसे बड़ी मीठे-पानी में रहने वाली जाति है। यह उप-सहारा अफ़्रीका के सवाना (मैदानी) और जंगल इलाक़ों में नदी-झीलों के पास मिलते हैं। इनकी सबसे बड़ी पहचान इनके बिना नखों वाले और (उँगलियों के बीच) अधूरी जाली-वाले पाँव होते हैं। यह अपनी नाखून रहित लेकिन स्पर्श-सक्षम उँगलियों से पानी में और पत्थरों के नीचे केंकड़े, मेंढ़क और अन्य छोटे जीव खाने के लिए खोजते हैं।

## विवरण
अफ़्रीकी नखरहित ऊदबिलाव की खाल मोटी और मुलायम और पेट पर लगभग रेशमी होती है। इनका रंग गहरा ख़ाकी होता है और चहरे पर सफ़ेद निशान होते हैं जो नीचे गले और सीने तक जाते हैं। इनके पाँवों में पाँच अँगुलियाँ होती हैं लेकिन अँगुली-विपरीत हो सकने वाले अंगूठे नहीं होते। इन अँगुलियों में नाखून नहीं होते सिवाय पीछे के पाँवों की दूसरी, तीसरी और चौथी अँगुलियों में। दुम मिलाकर इनकी लम्बाई 113-163 सेमी के बीच होती है जिसका लगभग एक-तिहाई उनकी दुम में आता है। इनका वज़न 12 से 21 किलोग्राम के बीच होता है।

## प्रजनन
बसंत की शुरुआत में मादाओं के 2 से 5 बच्चे होते हैं। नर और मादा दिसंबर में बारिशों के दौरान ब्याहते हैं लेकिन फिर अलग होकर जीवन व्यतीत करते हैं। बच्चों का पालन केवल मादाएँ ही करती हैं। मादाओं की गर्भावस्था लगभग दो महीने (63 दिन) चालती है।

## इन्हें भी देखें
* ऊदबिलाव

## सन्दर्भ


श्रेणी:ऊदबिलाव
श्रेणी:अफ़्रीका के स्तनधारी
गौरी खान

**गौरी ख़ान** (जन्म **गौरी छिब्बर**; 8 अक्टूबर 1970), भारतीय फ़िल्म निर्माता और डिज़ाइनर हैं जिन्होंने मुकेश अंबानी, रोबर्टो कावाली और रॉफ़ लौरेन जैसे उच्च प्रोफ़ाइल लोगों सहित करण जोहर, जैकलिन फ़र्नांडीस और सिद्धार्थ मल्होत्रा जैसे जैसे बॉलीवुड के मसहूर लोगों के लिए काम किया है। वो फ़िल्म निर्माण कम्पनी रेड चिलीज़ एंटरटेनमेंट और इसकी सहायक कंपनियों की सह-संस्थापक और सह-अध्यक्ष हैं। वर्ष 2018 में वो फ़ोर्च्यून की "सबसे शक्तिशाली ५० महिलाओं" की सूची में शामिल हुई।

## सन्दर्भ

## बाहरी कड़ियाँ

* 

श्रेणी:1970 में जन्मे लोग
श्रेणी:जीवित लोग
श्रेणी:फ़िल्म निर्माता
श्रेणी:दिल्ली के लोग
श्रेणी:मुंबई के लोग
श्रेणी:हिन्दी फ़िल्मों के निर्माता
मस्टेलिडाए

**मस्टेलिडाए** (अंग्रेज़ी: Mustelidae) जिसे 'रासू (वीज़ल) परिवार' भी कहते हैं, एक मांसाहारी स्तनधारी जानवरों का समूह है जिसमें ऊदबिलाव, रासू और बिज्जू शामिल हैं। यह मांसाहारी गण का सबसे विविध गुट है और इसपर जीववैज्ञानिकों में काफ़ी आपसी मतभेद है। कुछ के अनुसार इसमें दो उपपरिवार हैं और कुछ के अनुसार आठ और अन्यों के अनुसार यह एक नहीं बल्कि चार क्लेडों में विभाजित किया जाना चाहिए।

## इन्हें भी देखें
* बिज्जू
* ऊदबिलाव
* मांसाहारी गण
* स्तनधारी

## सन्दर्भ


श्रेणी:मस्टेलिडाए
श्रेणी:मांसाहारी गण
श्रेणी:स्तनधारी कुल
अज़ान

**अज़ान** () या अदान। इस्लाम में मुस्लिम समुदाय अपने दिन भर की पांचों नमाज़ों के लिए बुलाने के लिए ऊँचे स्वर में जो शब्द कहते हैं, उसे अज़ान कहते हैं।

अज़ान कह कर लोगों को [मस्ज़िद] की तरफ़ बुलाने वाले को मुअज़्ज़िन कहते हैं।

## शुरुआत
मदीना तैयबा में जब नमाज़ बाजमात के लिए मस्जिद बनाई गई तो जरूरत महसूस हुई कि लोगों को जमात (इकटठे नमाज पढने) का समय करीब होने की सूचना देने का कोई तरीका तय किया जाए। रसूलुल्‍लाहﷺ ने जब इस बारे में सहाबा इकराम (मुहम्मद ﷺ के अनुयायी) से परामर्श किया तो इस बारे में चार प्रस्ताव सामने आए:
# प्रार्थना के समय कोई झंडा बुलंद किया जाए।
# किसी उच्च स्थान पर आग जला दी जाए।
# यहूदियों की तरह बिगुल बजाया जाए।
# ईसाइयों की तरह घंटियाँ बजाई जाएं।

उपर्युक्त सभी प्रस्ताव हज़रत मुहम्मद  सल्लल्लाहु अलैहि वसल्लम को गैर मुस्लिमों से मिलते जुलते होने के कारण पसंद नहीं आए। इस समस्या में हज़रत मुहम्मद  सल्लल्लाहु अलैहि वसल्लम और सहाबा इकराम चिंतित थे कि उसी रात एक अंसारी सहाबी हज़रत अब्दुल्लाह बिन ज़ैद ने स्वप्न में देखा कि फरिश्ते ने उन्हें अज़ान और इक़ामत के शब्द सिखाए हैं। उन्होंने सुबह सवेरे हज़रत मुहम्मद  सल्लल्लाहु अलैहि वसल्लम की सेवा में हाज़िर होकर अपना सपना बताया तो हज़रत मुहम्मद  सल्लल्लाहु अलैहि वसल्लम  ने इसे पसंद किया और उस सपने को अल्लाह की ओर से सच्चा सपना बताया।

हज़रत मुहम्मद  सल्लल्लाहु अलैहि वसल्लम 

ने हज़रत अब्दुल्लाह बिन ज़ैद से कहा कि तुम हज़रत बिलाल को अज़ान इन शब्‍दों में पढ़ने की हिदायत कर दो, उनकी आवाज़ बुलंद है इसलिए वह हर नमाज़ के लिए इसी तरह अज़ान दिया करेंगे। इसलिए उसी दिन से अज़ान की प्रणाली स्थापित हुई और इस तरह हज़रत बिलाल रज़ियल्लाहु अन्हु इस्लाम के पहले अज़ान देने वाले के रूप में प्रसिद्ध हुए।

## अज़ान का मतलब

*यह सिर्फ नमाज़-ए-फ़ज्र में कहे जाते हैं

## इन्हें भी देखें
* सलात / नमाज़
* मस्जिद

## सन्दर्भ

## बाहरी कड़ियाँ
*इंडोनेशिया से अज़ान का सैंपल

*Azan / अज़ान MP3 डाउनलोड
*Azan / अजान MP3 डाउनलोड
* अज़ान का अर्थ
* अज़ान / नमाज़ का वक़्त क़िबला नुमाई और अज़ान और नमाज़ का वक़्त देखिये.

श्रेणी:नमाज़
खरनाद

**खरनाद** आयुर्वेद के एक प्राचीन आचार्य थे। इन्होंने वैद्यक शास्त्र की एक संहिता तैयार की थी। मूल रूप में वह आज उपलब्ध नहीं है। उसके अनेक उद्धरण टीका ग्रंथों में प्राप्त होते हैं। ऐसा समझा जाता है कि उन्होंने अपनी संहिता चरक के टीकाकार भटार हरिशचंद्र से पूर्व रची थी। खरनाद संहिता का अधिकांश हेमाद्रि और अरुणदत्त के ग्रंथों में उपलब्ध होता है। गिरींद्रनाथ ने भी खरनाद के तीन योग उद्धृत किए हैं।

श्रेणी:आयुर्वेद
श्रेणी:आयुर्वेदाचार्य
समुद्री ऊदबिलाव

**समुद्री ऊदबिलाव** (अंग्रेज़ी: Sea otter, वैज्ञानिक नाम: Enhydra lutris) समुद्र में रहने वाला एक ऊदबिलाव है जो प्रशांत महासागर के उत्तरी और पूर्वी छोरों के तटों पर पाया जाता है। इस समुद्री स्तनधारी का वज़न 14 से 45 किलोग्राम के बीच होता है जो अन्य ऊदबिलाव जातियों और रासू (वीज़ल) परिवार (जिसमें ऊदबिलावों के साथ-साथ नेवले और रासू भी आते हैं) के अन्य सदस्यों से ज़्यादा है, हालांकि यह अन्य समुद्री स्तनधारियों की तुलना में कम है। ठन्डे समुद्रों में इनकी मोटी और चर्बीयुक्त खालें और घने बाल इन्हें गर्म रखते हैं। हालांकि यह ज़मीन पर चल सकते हैं फिर भी यह अपना अधिकाँश जीवन समुद्र में बिताते हैं।

सागर में यह नीचे फ़र्श तक डुबकी लगाकर जलसाही, सीप, क्रस्टेशिया और मछलियों की कुछ जातियों को पकड़कर अपना आहार बनाते हैं। शंख या सीप के अन्दर छुपने वाले जानवरों को यह अक्सर पत्थरों से तोड़कर खाते हैं, जिस वजह से यह मानवों के अतिरिक्त उन गिनती के जानवरों में हैं जो औज़ार इस्तेमाल करते हैं। किसी ज़माने में इनकी संख्या 1.5 से 3 लाख होती थी लेकिन सन् 1741-1911 काल में इनकी ख़ालों के लिए इनका खुलकर शिकार किया गया जिस से इनकी विश्वभर की आबादी केवल 1,000-2,000 रह गई। उसके बाद इनके शिकार पर अंतर्राष्ट्रीय पाबंदी लगने से इनकी संख्या फिर से कुछ बढ़ी है।

## इन्हें भी देखें
* ऊदबिलाव

## सन्दर्भ


श्रेणी:ऊदबिलाव
श्रेणी:समुद्री स्तनधारी
श्रेणी:उत्तर अमेरिका के स्तनधारी
श्रेणी:एशिया के स्तनधारी
वृहत् अवसादी मनोविक्षिप्ति

**वृहत् अवसादी मनोविक्षिप्ति** या **वृहत् अवसादी रोग** (Major depressive disorder (**MDD**)) एक मानसिक रोग है जिसमें बहुत अधिक अवसाद होता है जिससे व्यक्ति के आत्म सम्मान में कमी आती है और वह सामान्य रुचि की गतिविधियों में भी आनन्द नहीं आता। यह सामान्य अवसाद से अलग है और इसमें व्यक्ति एक प्रकार से अक्षम बनाने वाला मनोरोग है जो व्यक्ति के परिवार, कार्य, स्कूल, सोने एवं खाने की आदतों तथा सामान्य स्वास्थ्य को बुरी तरह प्रभावित करता है। इससे ग्रस्त बहुत से लोग आत्महत्या कर लेते हैं।

## बाहरी कड़ियाँ

श्रेणी:असामान्य मनोविज्ञान
कृष्णाजी विनायक वझे

**कृष्णाजी विनायक वझे** (१६ दिसम्बर १८६९ -३१ मार्च १९२९) भारतविद एवं सिविल अभियन्ता थे। उनका जन्म १६ दिसम्बर १८६९ को हुआ था। सन् १८९१ में उन्होने पुणे इंजीनियरिंग कॉलेज से सिविल इंजीनियरी में डिप्लोमा किया। 

## कृतियाँ
कृष्णाजी वझे ने प्राचीन भारत में विज्ञान एवं प्रौद्योगिकी की प्रगति पर अनेकों शोधपूर्ण ग्रन्थ प्रकाशित किए। उन्होने अनेकों पत्र-पत्रिकाओं में शोधपत्र लिखे। 'प्राचीन हिन्दी शिल्पशास्त्र-सार' उनका सबसे प्रसिद्ध ग्रन्थ है जो मराठी में है। यह ग्रन्थ उनके शिल्प-विषयक पाँच-छः ग्रन्थों का सारांश है।

श्रेणी:मराठी लेखक
श्रेणी:भारतीय प्रौद्योगिकी
मानसोल्लास

'मानसोल्लास' नामक टीका-ग्रन्थ के लिए देखें, *[[मानसोल्लास (टीका ग्रन्थ)]]*

-----

**मानसोल्लास** (मानस + उल्लास = मन का उल्लास) १२वीं शती का महत्वपूर्ण संस्कृत ग्रन्थ है जिसके रचयिता चालुक्यवंश के राजा तृतीय सोमेश्वर है। इसे 'अभिलाषितार्थचिन्तामणि' भी कहते हैं। इसकी रचना ११२९ ई में हुई थी। इस ग्रन्थ में राजा के १०० विनोदों का विवरण संकलित है। इसमें गीत, वाद्य, नृत्य, तत्कालीन समाज में उपयोगिता और प्रमुख सिद्धान्तों का विवरण है। यह अत्यन्त महत्वपूर्ण तथ्य है कि चालुक्य वंशी राजा सोमेश्वर ने स्वयं इस ग्रन्थ को लिखा था। ऐतिहासिक क्रमानुसार में संगीत के विविध आयामों का सुव्यवस्थित आकलन और अध्ययन में राजा की विशेष रूचि समाज में संगीत के स्तरीय महत्व को स्पष्ट करता है।

यह १०० अध्यायों वाला एक विशाल ग्रन्थ है। वास्तव में यह विश्व का प्रथम विश्वकोश (इन्साइक्लोपेडिया) है।

## संरचना
इसमें १०० अध्याय हैं जो पाँच 'विंशति'यों में विभक्त हैं। प्रत्येक विंशति में बीस अध्याय हैं। प्रत्येक अध्याय एक विशिष्ट विषय से सम्बन्धित है। पाँचवीं विंशति का नाम 'क्रीडाविंशति' है जिसमें राजदरबार में खेले जाने वाली क्रीडाओं (खेलों) का वर्णन है। इनमें 'पसकक्रीडा', 'गोलकक्रीडा' आदि का वर्णन है।

इस ग्रन्थ में भांति-भांति के विषय वर्णित हैं, जैसे राज्यप्रप्ति के साधन, राज्य में स्थायित्व स्थापित करना, राजा का विनोद आदि। इसमें भारतीय कला, शिल्प, भोजन, आभूषण, खेल, संगीत एवं नृत्य से सम्बन्धित अमूल्य जानकारी है। इस ग्रन्थ में श्लोकों की संख्या इस प्रकार है-

अन्य ग्रन्थ जिसमें सामान्य जीवन के लिये उपयोगी व्यावहारिक जानकारी दी गयी है वे ये हैं- बृहत्संहिता, बृहज्जातक, चरक संहिता, लोकोपकार (पुरानी कन्नड में), मयमतम आदि।

## सन्दर्भ

* पी. अरुंधति: रॉयल जीवन में मानसोल्लास, प्रकाशक : संदीप प्रकाशन, 1994, 2002, ISBN 81-850-6789-9, भाषा - अंग्रेजी

## बाहरी कड़ियाँ
* मानसोल्लास : एक सांस्कृतिक अध्ययन (डॉ शिवशेखर मिश्र)
* मानसोल्लास, भाग-१
* मानसोल्लास, भाग-२ (अध्याय ४१ से अध्याय ७५ तक)
* मानसोल्लास, भाग-१
* MANASOLLSA - The Rule Book
* Elephants in Manasollas part-1
* Elephants in Manasollas part-2
* Elephants in Manasollas part-3
* On Fish in Manasollas

श्रेणी:संस्कृत ग्रन्थ
मानसोल्लास (टीका ग्रन्थ)

सोमेश्वर द्वारा रचित 'मानसोल्लास' के लिए देखें, *[[मानसोल्लास]]*

----

**मानसोल्लास** सुरेशाचार्य द्वारा रचित अद्वैत का महान ग्रन्थ है। यह आदि शंकराचार्य द्वारा रचित 'दक्षिणामूर्ति स्त्रोत्र' का वार्तिक (टीका) ग्रन्थ है।

## बाहरी कड़ियाँ
* '''मानसोल्लास''' का सम्पूर्ण पाठ (संस्कृत विकिस्रोत)

श्रेणी:संस्कृत ग्रन्थ
श्रेणी:अद्वैत
कूगर

**कूगर** (cougar) या **पूमा** या **प्यूमा** (puma) या **पर्वतीय सिंह** (mountain lion) फ़ेलिडाए कुल का एक शिकारी मांसाहारी जानवर है जो उत्तरी अमेरिका और दक्षिणी अमेरिका के पश्चिमी पहाड़ी क्षेत्रों में मिलता है। यह सुदूर उत्तर में कनाडा के यूकोन इलाक़े से हज़ारों मील दूर दक्षिणी अमेरिका की एन्डीज़ पर्वत शृंखला तक विस्तृत है और पृथ्वी के पश्चिमी गोलार्ध (हेमिस्फ़्येर​) में किसी में अन्य जंगली जानवर से बड़ा निवास क्षेत्र रखता है। कूगर आदत से एक अकेले रहना वाला और रात को सक्रीय रहने वाला प्राणी है। हालाँकि लोक-विश्वास में रंग-रूप के कारण इसे सिंह से मिलता-जुलता समझा जाता है, वास्तव में आनुवंशिकी (जेनेटिक) नज़रिए से यह सिंहों से ज़्यादा चीते और साधारण पालतू बिल्ली से सम्बंधित है। पहाड़ी शेर या प्यूमा अपनी असाधारण लम्बी छलाँग के लिये जाना जाता है। प्यूमा बड़ी बिल्लियों में गिना जाता है क्योंकि नर प्यूमा लगभग 8 फीट तक लम्बा होता है और इनका वजन 75 किग्रा तक होता है।

## इन्हें भी देखें
* चीता

## सन्दर्भ


श्रेणी:पूमा
श्रेणी:उत्तर अमेरिका के स्तनधारी
श्रेणी:दक्षिण अमेरिका के स्तनधारी
फ़ेलिडाए

**फ़ेलिडाए** (Felidae) बिल्लियों और बिल्ली-नुमा मांसाहारी जानवरों का जीववैज्ञानिक कुल है जिसमें बिल्ली, सिंह, शेर, चीता और लिंक्स जैसे प्राणी शामिल हैं। वर्तमान युग में इस कुल की दो शाखाएँ अस्तित्व में हैं: पैन्थेरिनाए‎ (Pantherinae) और फ़ेलिनाए‎ (Felinae)। पैन्थेरिनाए‎ में बाघ, सिंह, तेन्दुआ और जैगुआर शामिल हैं।
फ़ेलिनाए‎ में कूगर, चीता, लिंक्स, ऑसेलॉट​ और साधारण घरेलू बिल्ली आते हैं।

## इन्हें भी देखें
* बिल्ली
* कूगर
* चीता
* बाघ
* सिंह (पशु)

## सन्दर्भ


*
बेसाइड कोम्प्रेहेंसिव स्कूल

**बेसाइड कोम्प्रेहेंसिव स्कूल** (), साधारण रूप से **बेसाइड**, ब्रिटिश प्रवासी शासित प्रदेश जिब्राल्टर में स्थित लड़को का एक व्यापक विद्यालय है। यह विशेष लड़को के लिए जिब्राल्टर में बने दो माध्यमिक विद्यालयों में से एक है। इसमें आठ से तेरह वर्ष के बीच की शिक्षा प्राप्त करने वाले बच्चे (उम्र बारह से अठारह के बीच) पढ़ते हैं। विद्यालय का निर्माण 1972 में चार पृथक विद्यालयों को मिला कर किया गया था। इसका पाठ्यक्रम यूनाईटेड किंगडम की शिक्षा प्रणाली पर आधारित है तथा यहाँ आधुनिक शिक्षा संरचना अनुसार विभिन्न सुविधाएँ विद्यार्थियों के लिए उपलब्ध हैं।

## इतिहास
बेसाइड कोम्प्रेहेंसिव स्कूल वर्ष 1972 में स्थापित किया गया था ठीक उसी वर्ष जब जिब्राल्टर में व्यापक विद्यालय प्रणाली लागू की गई थी। चार पृथक विद्यालयों को आपस में मिला कर बेसाइड विद्यालय बनाया गया था जिसका उद्देश्य बारह से अठारह वर्ष की उम्र वाले बच्चों को शिक्षा प्रदान करना है। वे चार मूल विद्यालय थे: सेंट जेगोस सेकेंडरी मॉडर्न, आर लेडी ऑफ़ लूर्डेस सेकेंडरी मॉडर्न, जिब्राल्टर एण्ड डॉकयार्ड टेक्निकल स्कूल और जिब्राल्टर ग्रामर स्कूल। हालांकि वर्ष 1974 तक इन विद्यालयों के बच्चे एक इमारत में नहीं बैठते थे। 1974 से इन चारों स्कूलों के विद्यार्थियों ने बेसाइड की वर्तमान इमारत में एक साथ शिक्षा प्राप्त करना आरम्भ किया।

फरवरी 2002 में विद्यालय में एक नए खंड का निर्माण हुआ। इस नए खंड में एक हॉल, तीन विशाल कक्षाएँ, आदि शामिल हैं।

## पाठ्यक्रम
बेसाइड विद्यालय का पाठ्यचर्या यूनाईटेड किंगडम की शिक्षा प्रणाली पर आधारित है। जिब्राल्टर का राष्ट्रीय पाठ्यचर्या इंग्लैंड और वेल्स में लागू शिक्षा प्रणाली से मेल खाता है। विद्यालय के सभी शिक्षकों ने ब्रिटिश विश्विद्यालयों और कॉलेजों से अपनी उच्च-शिक्षा प्राप्त की है। विद्यालय का पाठ्यक्रम विद्यार्थियों के "आध्यात्मिक, नैतिक, सांस्कृतिक, मानसिक और शारीरिक विकास" की वृद्धि के लिए गठित है। यहाँ अंग्रेज़ी के अलावा विभिन्न यूरोपीय भाषाओं का ज्ञान भी दिया जाता है जैसे इतालवी, स्पेनिश और फ्रेंच।

## सुविधाएँ
विद्यालय में आधुनिक शिक्षा संरचना के अनुरूप विद्यार्थियों के लिए कई सुविधाएँ हैं। इनमें से कुछ मुख्य हैं:
* सात विज्ञान प्रयोगशालाएँ
* कला, शिल्प और प्रौद्योगिकी कार्यशालाएँ
* ड्रामा स्टूडियो
* व्यायामशाला
* रिसोर्स सेंटर, जिसमें पुस्तकालय, कम्पयूटर, इंटरनेट व फोटो कॉपी आदि सुविधाएँ शामिल हैं
* अध्ययन हॉल और विनोद कक्ष
* तीन खेल के मैदान

## सन्दर्भ

## बाहरी कड़ियाँ
* 

श्रेणी:जिब्राल्टर के विद्यालय
श्रेणी:जिब्राल्टर की इमारतें और संरचनाएँ
वोल्फगैंग Kosack

वोल्फगैंग Kosack (* 29 अक्टूबर १,९४३ में बर्लिन) एक जर्मन मिस्त्र - पुरातत्व - विद, Coptologist और लेखक है। 

वोल्फगैंग Kosack डॉक्टर की उपाधि 1970 में विश्वविद्यालय के बॉन कॉप्टिक में काम लीजेंड के साथ. मिस्र के लोक साहित्य पर अध्ययन. वह अन्य प्राचीन बीच तब्दील, कॉप्टिक लेखन . कई सालों के लिए वह Moustafa माहेर के साथ संपादक के रूप में काम किया है, हेल्मुट Birkenfeld जर्मन - अरब सांस्कृतिक पत्रिका Armant द्वारा संपादित. वह रहता है और बर्लिन में काम करता है। 

## लेखन
* कॉप्टिक में किंवदंती. मिस्र के लोक साहित्य पर अध्ययन Habelt, 1970 बॉन. 
* मिस्र के ऐतिहासिक मानचित्रकारी Habelt, 1971 बॉन, ISBN 3-7749-1126-6 . 
* प्राचीन मिस्र में मिस्र संग्रहालय के संग्रह से दैनिक जीवन. शहर संग्रहालय, Freiburg 1974 
* कॉप्टिक मैं भाग की पाठ्यपुस्तक: कॉप्टिक व्याकरण भाग द्वितीय:. कॉप्टिक पढ़ने टुकड़े शैक्षणिक मुद्रण और प्रकाशन संस्थान, ग्राज़, 1974 ISBN 3-201-00889-3 . 
* Qarara के सिक्के पर प्राचीन सभ्यता नगर संग्रहालय, Freiburg 1977 
* चिकित्सा एडविन स्मिथ Papyrus मेडिसिन के न्यूयॉर्क अकादमी, चालान. 217, नया को हस्तांतरित Hieroglyphics, अनुवाद और संपादित: 2011 बर्लिन, Christoph Brunner, बेसल, 2012, ISBN 978-3-033-03331-3 . 
* जर्मन संतों की कॉप्टिक कैलेंडर - कॉप्टिक - अरबी का सबसे अच्छा स्रोत के लिए नव संपादित और सूचकांक Sanctorum कॉप्टिक संत, कॉप्टिक, कॉप्टिक पैट्रिआर्क सूची, भौगोलिक सूची पर नामों की सूचकांक के साथ पूरी तरह से प्रकाशित. Christoph Brunner, बर्लिन 2012, 978-3-9524018-4-2 ISBN . 
* प्राचीन मिस्र के पिरामिड ग्रंथों नई जर्मन अनुवाद में, पूरी तरह से संसाधित और वोल्फगैंग Kosack Christoph Brunner, बर्लिन 2012, द्वारा संपादित ISBN 978-3-9524018-1-1 . 

वोल्फगैंग Kosack स्कोर (https://web.archive.org/web/20110718223548/https://portal.d-nb.de/opac.htm?query=Woe=138493553&method=simpleSearch) की सूची में जर्मन नेशनल लाइब्रेरी 

श्रेणियाँ: मिस्त्र - पुरातत्व - विद 
Coptologist 
Nonfiction लेखक 
जर्मन 
1943 में जन्मे 
आदमी
जिब्राल्टर क्रूज़ टर्मिनल

**जिब्राल्टर क्रूज़ टर्मिनल** () जिब्राल्टर हार्बर पर नोर्थ मोल के वेस्टर्न आर्म के उत्तरी सिरे पर स्थित है। ब्रिटिश प्रवासी शासित प्रदेश जिब्राल्टर के मुख्य बंदरगाह पर इस टर्मिनल का निर्माण वर्ष 1997 में पूरा हुआ था। अपने शुभारंभ के पश्चात के पन्द्रह वर्षों में इस टर्मिनल ने कुल लगभग तीन मिलियन यात्रियों को संभाला है। मई 2011 में हुई दुर्घटना में इस टर्मिनल पर एक गोदी कर्मचारी की मृत्यु हो गई थी। यह घटना वेस्टर्न आर्म पर तब घटी जब एक गंदे पानी के टेंक में विस्फोट हों गया था, उस समय इस टेंक के नजदीक एक क्रूज़ जहाज भी खड़ा था। अक्टूबर 2011 में जिब्राल्टर की सरकार ने क्रूज़ टर्मिनल के विस्तार और नवीनीकरण की अपनी योजनाओं की घोषणा की थी।

## इतिहास व डिजाइन
वर्ष 1995 में जिब्राल्टर की सरकार ने ब्रिटिश प्रवासी शासित प्रदेश जिब्राल्टर में एक नए क्रूज़ टर्मिनल के डिजाइन और निर्माण के लिए बोलियों लगाने का प्रस्ताव सार्वजनिक करा। ग्यारह विभिन्न कम्पनियों ने इस परियोजनाओं के लिए अपनी बोलियाँ प्रस्तुत करी। जिब्राल्टेरियन वास्तुकार डेनिस मॉस्क्वेरा को टर्मिनल का डिजाइन तैयार करने के लिए चुना गया तथा प्रोफ़ील्ड कोंट्रेक्टस कम्पनी को इसका निर्माण करने के लिए। वास्तुकार और बिल्डरों ने £600,000 के सीमित बजट में काम किया। क्रूज़ टर्मिनल मूल रूप से जिब्राल्टर हार्बर पर नोर्थ मोल के वेस्टर्न आर्म के उत्तरी सिरे पर स्थित एक गोदाम था। जबकि गोदाम वर्षों से प्रयोग में नहीं लाया गया था परन्तु इसकी दीवारों को संरचनात्मक तौर पर मजबूत माना गया। इमारत के अंदरुनी भाग को पूरी तरह से तोड़ कर इसमें एक नई मंजिल जोड़ी गई तथा इमारत पर विद्युत-रोधित छत लगाई गई। दीवारों पर सफ़ेद छोटे-छोटे पत्थरों के टुकड़े लगाए गए। इस पूरी संरचना का उद्देश्य इमारत को हलकापन और एक नवशास्त्रीय उपस्थिति मुहैया कराना था। इमारत में नीले और पीले रंगों के भूमध्यसागरीय चमकीले मिश्रण का प्रयोग करा गया। टर्मिनल को पौधों, कलात्म वस्तुओं जैसे समुद्री आकृतियों और विभिन्न प्रकार की रोशिनियों द्वारा ओर अधिक सजाया गया।

## सुविधाएँ व सुरक्षा
left|150px|thumb|टर्मिनल पर स्वागत का बोर्ड
क्रूज़ टर्मिनल में सार्वजनिक और प्रतिबंधित क्षेत्रों को सुरक्षा अवरोधन द्वारा अलग किया हुआ है। टर्मिनल के सार्वजनिक अनुभाग में टेलीफ़ोन और फ़ैक्स की सुविधाओं के साथ कार उधार लेने के लिए, टैक्सी के लिए व पर्यटक जानकारी के लिए विभिन्न काउंटर बने हुए हैं। टर्मिनल के इस भाग में समान्य बैठने की जगह, एक कला और शिल्प की दुकान और एक कैफेटेरिया/बार भी हैं। प्रतिबंधित क्षेत्र की बैठक में एक फव्वारा लगा हुआ है तथा यहाँ की दीवारें जिब्राल्टर के कलाकारों द्वारा अपने उत्कृष्ट कार्य द्वारा सजाई हुई हैं। टर्मिनल के प्रतिबंधित अनुभाग में प्रवेश करने के लिए हवाईअड्डे जैसी सुरक्षा पार करनी पड़ती है। यहाँ एक्स-रे मशीने और मेटल डिटेक्टर लगे हुए हैं तथा जिब्राल्टर कस्टम्स व अन्य अधिकारी सुरक्षा का ध्यान रखते हैं। यहाँ पर सुरक्षा के इंतजामात स्कॉटलैंड यार्ड के कर्मियों द्वारा दिए गए सुझावों के अनुसार किए गए हैं। सुरक्षा केवल टर्मिनल तक ही सिमित नहीं है अपितु जिब्राल्टर हार्बर पर भी प्रवेश सिमित है। बंदरगाह के जमीनी भाग के साथ-साथ इसके पानी के हिस्से की सुरक्षा जिब्राल्टर पोर्ट अथोरिटी, रॉयल जिब्राल्टर पुलिस और मिनिस्ट्री ऑफ़ डिफेंस (जिब्राल्टर पुलिस एण्ड रॉयल नेवी) के वहानों द्वारा की जाती है।

## सन्दर्भ

श्रेणी:जिब्राल्टर में परिवहन
श्रेणी:जिब्राल्टर की इमारतें और संरचनाएँ
वेदी

वैदिक एव स्मार्त कर्म के लिए **वेदी** या **वेदि** का निर्माण अत्यावश्यक है। कर्मकांडीय अनुष्ठान के लिए एक निश्चित परिमाणम की शास्त्रानुसार परिष्कृत भूमि वेदी कहलाता है। इस वेदी में यज्ञपात्रों का स्थापन, यज्ञपशु का बंधन एवं अन्यान्य याज्ञिक कर्म अनुष्ठित होते हैं।

श्रौत परंपरा में वेदी के विषय में अनेक विशिष्ट तथ्य मिलते हैं। यथा स्फ्य (खड्ग की आकृति वाला अस्त्र जो खदिर वृक्ष से बनाया जाता है, जिसका प्रमाण १ अरत्नि = २४ अंगुल है; १ अंगुल = इंच) से भूमि खोदने, तृण को हटाने और शुद्ध पांशु लाकर वेदी का निर्माण करने का निर्देश है।

वेदी अनेक आकृतियों की होती है। अग्निहोत्र दर्शपूर्णमास के लिए एक ही वेदी बनाई जाती है, जबकि चातुर्मांस यज्ञांतर्गत वरुणप्रधास में दो वेदियाँ होती हैं। यज्ञकर्मानुसार वेदी का स्थान निश्चित होता है, यथा - आह्वनीय अग्नि के पूर्व में, निरूढ पशुबंध यज्ञ की वेदी बनाई जाती है, जबकि दर्शपूर्णमास में अग्नि के पश्चिम में। वेदी का परिमाण भी यज्ञकर्म के भेद के अनुसार विभिन्न प्रकार का होता है। एक ही यज्ञ की वेदियाँ विभिन्न श्रौतसूत्रों के अनुसार कुछ विभिन्न रूपों से बनाई जाती हैं।  जहाँ वेदी को  से कुछ दूर बनाते हैं, वहाँ सत्याषाढानुसारी वेदी को अग्नि के पास ही बनाते हैं।

श्रेणी:वैदिक कर्मकाण्ड
वेणुगंगा

**वेणुगंगा** नदी मध्य प्रदेश राज्य की महादेव पहाड़ी के पूर्वी भाग से निकलती है और दक्षिण में गोदावरी की सहायक प्राणहिता नदी से मिल जाती है। इसकी घाटी की रचना आद्यमहाकल्पी चट्टानों की है। घाटी अधिक ऊँचा नीचा लगभग १००० फुट ऊँचा भूभाग है। यहाँ भारत का ६० प्रतिशत मैंगनीज़ प्राप्त होता है। कुछ छोटे छोटे कोयला क्षेत्र भी मिलते हैं। दक्षिण में दुर्ग और चाँदा जिलों में उत्तम लोहा प्राप्त होता है।

श्रेणी:भारत की नदियाँ
श्रेणी:नदी
शंघाई पुडोंग अन्तर्राष्ट्रीय विमानक्षेत्र

** शंघाई पुडोंग अन्तर्राष्ट्रीय विमानक्षेत्र **  () चीन के बड़े शहर शंघाई को सेवा देने वाला प्रधान अन्तर्राष्ट्रीय विमानक्षेत्र एवं एशिया के लिये एक बड़ा विमानन केन्द्र है। नगर का दूसरा विमानक्षेत्र है, शंघाई हॉन्गकियाओ अन्तर्राष्ट्रीय विमानक्षेत्र, जो मुख्यतः अन्तर्देशीय उड़ानों को वहन करता है। पुडोंग विमानक्षेत्र नगर से लगभग  पूर्व दिशा में स्थित है और  क्षेत्र में विस्तृत है। यह पुडोंग क्षेत्र की तटरेखा के समीपस्थ है।

यह विमानक्षेत्र एयर चाइना के लिये प्रधान अन्तर्राष्ट्रीय हब एवं चाइना ईस्टर्न एयरलाइंस एवं शंघाई एयरलाइंस के लिये मुख्य हब है। इनके अलाव भी यह कुछ निजी वायुसेवाओं जैसे डीएचएल एविएशन, जुनेयाओ एयरलाइंस, स्प्रिंग एयरलाइंस एवं यूपीएस एयरलाइंस आदि के लिये हब का कार्य करता है। डीएचएल का हब जो जुलाई २०१२ में आरंभ हुआ था, एशिया का सबसे बड़ा एक्स्प्रेस हब है।

पुडोंग विमानक्षेत्र में दो प्रमुख यात्री टर्मिनल हैं, जो दोनों ओर से तीन समानांतर उड़ानपट्टियों से घिरे हुए हैं। वर्ष २०१५ तक एक तृतीय टर्मिनल भी नियोजित है। इनके अलावा एक उपग्रह टर्मिनल, २ अतिरिक्त उड़ानपट्टियाँ भी नियोजित हैं जो मिलकर यहाँ की यात्री क्षमता को ६ करोड़ से ८ करोड़ यात्री प्रतिवर्ष तक पहुंचा देंगे। इनके अलावा माल यातायात क्षमता ६० लाख टन की हो जायेगी।

## सन्दर्भ

## बाहरी कड़ियाँ

* शंघाई विमानक्षेत्र, आधिकारिक जालस्थल
* [Airliners.Net](https://web.archive.org/web/20121102183621/http://www.airliners.net/search/photo.search?aircraft_genericsearch=&airlinesearch=&countrysearch=-+Shanghai+-+Pudong+Int.+(PVG+%2F+ZSPD)&specialsearch=&daterange=&keywords=&range=&sort_order=&page_limit=15&thumbnails=&calccount=1231212&truecount=false&engine_version=6.0) पर शंघाई पुडोंग अन्तर्राष्ट्रीय विमानक्षेत्र के चित्र
* 
* 

श्रेणी चीन के विमानक्षेत्र

श्रेणी:शंघाई
श्रेणी:शंघाई पुडोंग अन्तर्राष्ट्रीय विमानक्षेत्र
श्रेणी:शंघाई के विमानक्षेत्र
नरिता अन्तर्राष्ट्रीय विमानक्षेत्र

is an international airport जापान के ग्रेटर टोक्यो एरिया को सेवा देने वाला अन्तर्राष्ट्रीय विमानक्षेत्र है। यह टोक्यो स्टेशन से  पूर्व में एवं नरिता स्टेशन से  पूर्व- दक्षिणपूर्व में नरिता नामक शहर में, शिबायामा के निकट स्थित है।

नरिता जापान से जाने वाले और जापान को आने वाले अधिकतम अन्तर्राष्ट्रीय यात्री परिवहन को सुलभ कराता है और एशिया एवं अमरीका के बीच एक प्रधान कनेक्शन बिन्दु है। वर्ष २००७ में यहां से 35,478,146 यात्रियों का आवागमन हुआ। यह जापान का दूसरा व्यस्ततम, यहां का व्यस्ततम माल यातायात हब, एवं विश्व का नौवां व्यस्ततम माल यातायात हब है। यह जापान के ध्वजवाहिका वायुसेवा जापान एयरलाइंस के संग संग ऑल निप्पन एयरवेज़, *निप्पन कार्गो एयरलाइंस तथा अन्य निम्न-लागत वायुसेवाएं जैसे एयरएशिया जापान एवं जेटस्टार जापान के लिये प्रधान हब है। इनके अलावा यह डेल्टा एयरलाइंस एवं यूनाइटेड एयरलाइंस के लिये एशियाई हब का भी कार्य करता है। जापानी विधि के अन्तर्गत्त यह एक प्रथम श्रेणी विमानक्षेत्र वर्गीकृत है।

इस विमानक्षेत्र का पूर्व नाम २००४ तक **न्यू टोक्यो इन्टर्नेशनल एयरपोर्ट ** (新東京国際空港 *शिन-तोक्यो कोकुसई कूको*) था, किन्तु इसे प्रायः "टोक्यो नरिता" ही कहा जाता था, हालांकि इसका आधिकारिक नामकरण इसे एक अन्य विमानक्षेत्र टोक्यो अन्तर्राष्ट्रीय विमानक्षेत्र, जिसे प्रायः "टोक्यो हनेदा" कहते हैं, से अलग पहचान (नाम) देने के उद्देश्य से किया गया था।

## इन्हें भी देखें
* 1985 नारिता अंतरराष्ट्रीय हवाई अड्डा बमबारी

## सन्दर्भ

## बाहरी कड़ियाँ

* नरिता अन्तर्राष्ट्रीय विमानक्षेत्र गृह पृष्ठ (होमपेज)
* नरिता अन्तर्राष्ट्रीय विमानक्षेत्रप्रीमियम कॉन्सियर्ज होमपेज

### यात्रा मार्गदर्शिका
* 

श्रेणी:जापान के विमानक्षेत्र
श्रेणी:टोक्यो
श्रेणी:नरिता अन्तर्राष्ट्रीय विमानक्षेत्र
महादेव पहाड़ियाँ

**महादेव पहाड़ियाँ** भारत की नर्मदा और ताप्ती नदियों के बीच स्थित हैं। ये २,००० से ३,००० फुट तक की ऊँचाई वाले पठार हैं, जो दक्कन के लावा से ढँके हैं। ये पहाड़ियाँ आद्य महाकल्प (Archaean Era) तथा गोंडवाना काल के लाल बलुआ पत्थरों द्वारा निर्मित हुई हैं। महादेव पहाड़ी के दक्षिण की ढालों पर मैंगनीज़ तथा छिंदवाड़ा के निकट पेंच घाटी से कुछ कोयला प्राप्त होता है। वेनगंगा एवं पेंच घाटी के थोड़े से चौड़े मैदानों में गेहूँ, ज्वार तथा कपास पैदा किए जाते हैं। पश्चिम ओर बुरहानपुर दरार में थोड़ी कृषि की जाती है। यहाँ आदिवासी गोंड जाति निवास करती है। घासवाले क्षेत्रों में पशुचारण होता है। यहाँ का प्रसिद्ध पहाड़ी क्षेत्र पंचमढ़ी है। छिंदवाड़ा छोटा नगर है।

श्रेणी:भारत की पहाड़ियाँ
बहुकोशिकीय जीव

[thumb|230px|सी एलेगेन्स नामक रेंगने वाला एक छोटा जीव जिसकी कोशिकाओं को रंगा गया है (हर लाल बिंदु एक [कोशिका का केन्द्रक/न्यूक्लियस है)]] 
**बहुकोशिकीय जीव** (multicellular organism) वह जीव होते हैं जिनमें एक से अधिक कोशिकाएँ (सेल) हों। बहुकोशिकीय जीव बनाने के लिए इन कोशिकाओं को एक-दूसरे को पहचानकर जुड़ जाने की ज़रुरत होती है। बिना सूक्ष्मबीन (माइक्रोस्कोप) के दिख सकने वाले लगभग सभी जीव बहुकोशिकीय होते हैं और केवल लगभग एक दर्ज़न ही एककोशिकीय जीव हैं जो बिना सूक्ष्म्बीन के दिख सकें। ऐसे भी कुछ जीव हैं, जैसे कि डिक्टियोस्टीलियम (Dictyostelium) जो अलग-अलग परिस्थितियों में कभी एककोशिकीय और कभी बहुकोशिकीय होते हैं।

## इन्हें भी देखें
* कोशिका
* एककोशिकीय जीव

## सन्दर्भ


श्रेणी:जीव विज्ञान
श्रेणी:क्रम-विकास
एककोशिकीय जीव

[thumb|230px|वलोनिया वेंट्रिकोसा नामक [शैवाल (ऐल्गी) एककोशिकीय सबसे बड़े एककोशिकीय जीवों में से है]]
**एककोशिकीय जीव** (Unicellular organism) वे जीव होते हैं जिनका शरीर केवल एक ही कोशिका (cell) से बना होता है। यह एक कोशिका ही सभी आवश्यक जैविक कार्यों — जैसे कि पोषण, श्वसन, उत्सर्जन, प्रजनन, तथा प्रतिक्रिया — को सम्पन्न करती है। इसके विपरीत बहुकोशिकीय जीवों (Multicellular organisms) में अनेक कोशिकाएँ मिलकर विभिन्न कार्यों को समन्वित रूप से करती हैं। 

एककोशिकीय सूक्ष्म होते हैं और सामान्यत: इन्हें देखने के लिए सूक्ष्मदर्शी (microscope) की आवश्यकता पड़ती है। तथापि, कुछ एककोशिकीय जीव इतने बड़े होते हैं कि नग्न नेत्रों से भी दिखाई दे सकते हैं, जैसे कि डिक्टियोस्टीलियम (Dictyostelium) जो अलग-अलग परिस्थितियों में कभी एककोशिकीय और कभी बहुकोशिकीय होते हैं।Caulerpa (एक विशाल एककोशिकीय शैवाल) और *Xenophyophore* (समुद्रतलीय प्रोटोजोआ)।

इन जीवों के प्रमुख उदाहरणों में **बैक्टीरिया (Bacteria)**, **आर्किया (Archaea)**, **अमीबा (Amoeba)**, **पैरामीशियम (Paramecium)**, **यूग्लीना (Euglena)** तथा **यीस्ट (Yeast)** शामिल हैं। इनमें से कुछ जीव स्वतंत्र रूप से रहते हैं, जबकि कुछ परजीवी (parasites) के रूप में अन्य जीवों पर निर्भर रहते हैं।

दिलचस्प रूप से, कुछ जीव जैसे **डिक्टियोस्टेलियम (Dictyostelium)** परिस्थितियों के अनुसार कभी एककोशिकीय और कभी बहुकोशिकीय रूप में पाए जाते हैं। प्रतिकूल वातावरण में ये कई कोशिकाओं का समूह बनाकर बहुकोशिकीय अवस्था में परिवर्तित हो जाते हैं ताकि जीवित रह सकें।

## एककोशिकीय जीवों की विशेषताएँ:

# शरीर केवल एक कोशिका से निर्मित होता है।
# सभी जीवन क्रियाएँ उसी एक कोशिका में घटित होती हैं।
# आकार सामान्यतः सूक्ष्म होता है।
# कोशिका झिल्ली (cell membrane) द्वारा बाह्य वातावरण से पदार्थों का आदान-प्रदान होता है।
# प्रजनन प्रायः अलैंगिक (asexual) प्रकार का होता है, जैसे द्विविभाजन (binary fission)।
# अधिकांश जलीय (aquatic) वातावरण में पाए जाते हैं।

## वर्गीकरण:

एककोशिकीय जीव मुख्यतः निम्नलिखित समूहों में विभाजित किए जाते हैं—

* **प्रोकैरियोटिक (Prokaryotic)** – जैसे बैक्टीरिया और आर्किया, जिनमें स्पष्ट कोशिकांग (organelles) या नाभिक (nucleus) नहीं होता।
* **यूकैरियोटिक (Eukaryotic)** – जैसे प्रोटोजोआ और एककोशिकीय शैवाल, जिनमें स्पष्ट नाभिक और कोशिकांग होते हैं।

## महत्त्व:

एककोशिकीय जीव पारिस्थितिकी तंत्र में अत्यंत महत्त्वपूर्ण भूमिका निभाते हैं। ये पोषक तत्वों का पुनर्चक्रण (nutrient recycling) करते हैं, कुछ ऑक्सीजन उत्पन्न करते हैं (जैसे शैवाल), जबकि कुछ रोगजनक (pathogens) के रूप में मनुष्यों और अन्य जीवों को प्रभावित करते हैं।

## इन्हें भी देखें
* कोशिका
* बहुकोशिकीय जीव

## सन्दर्भ


श्रेणी:जीव विज्ञान
श्रेणी:सूक्ष्मजैविकी
श्रेणी:क्रम-विकास
सिंगापुर चांगी अन्तर्राष्ट्रीय विमानक्षेत्र

**सिंगापुर चांगी विमानक्षेत्र ** , **चांगी अन्तर्राष्ट्रीय विमानक्षेत्र **, या मात्र **चाम्गी विमानक्षेत्र **, सिंगापुर का मुख्य विमानक्षेत्र है। दक्षिण पूर्व एशिया में एक प्रधान विमानन केन्द्र के रूप में यह विमानक्षेत्र चांगी व्यापारिक केन्द्र से लगभग  उत्तर-पूर्व दिशा में  विस्तार में स्थित है।

विमानक्षेत्र का संचालन एवं प्रबंधन चांगी एयरपोर्ट समूह द्वारा होता है। यह [सिल्कएयर]], सिंगापुर एयरलाइंस, सिंगापुर एयरलाइंस कार्गो, स्कूट, एवं टाइगर एयरवेज़, वैलुएयर एवं जेट्ट8 एयरलाइंस के लिये गृह आधार (होम बेस) का कार्य भी सुलभ करता है। मार्च २०१२ के अनुसार चांगी विमानक्षेत्र १०० वायुसेवाओं क एलिये सुलभ है जो साप्ताहिक 6,100 उड़ानों द्वारा सिंगापुर को विश्व के ६० देशों के २२० शहरों से जोड़ती हैं। इसके अलावा यह विमानक्षेत्र क्वांन्टाज़ के लिये द्वितीयक हब है, जो सिंगापुर को ऑस्ट्रेलिया से यूरोप के बीच कंगारू मार्ग के लिये प्रमुख विराम केन्द्र का उद्देश्य हल करता है। क्वान्टाज़ इस विमानक्षेत्र से चलने वाली सबसे बड़ी वायुसेवा है जो २० लाख यात्री वार्षिक आवागमन संपन्न करती है। यह विमानक्षेत्र जहां २८,००० से अधिक कर्मचारी कार्यरत हैं, सिंगापुर की अर्थव्यवस्था को एक महत्त्वपूर्ण सहायक है और S$45 लाख का लाभ सुलभ कराता है। 

चांगी विमानक्षेत्र में ३ यात्री टर्मिनल हैं जिनकी संयुक्त यात्री क्षमता ६.६ करोड़ प्रतिवर्ष है। टर्मिनल १ १९८१ को आरंभ हुआ था, जिसके बाद १९९० में टर्मिनल २ तथा २००८ में टर्मिनल ३ से प्रचालन सुलभ हुआ था। २६ मार्च २००६ को एक बजट टर्मिनल भी आरंभ हुआ था जो २५ सितंबर २०१२ को बंद हो गया, तथा यहां अब २०१७ तक तैया होने वाले टर्मिनल ४ का कार्य प्रगति पर है।

## सन्दर्भ

## बाहरी कड़ियाँ

* सिंगापुर चांगी विमानक्षेत्र  -- आधिकारिक जालस्थल
* सिंगापुर चांगी अन्तर्राष्ट्रीय विमानक्षेत्र JetQuay CIP टर्मिनल आधिकारिक जालस्थल
* 
* 

## सन्दर्भ


श्रेणी:चांगी
श्रेणी:सिंगापुर में विमानक्षेत्र
सर शिवसागर रामगुलाम अन्तर्राष्ट्रीय विमानक्षेत्र

** सर शिवसागर रामगुलाम अन्तर्राष्ट्रीय विमानक्षेत्र ** , **एसएसआर एयरपोर्ट**, मॉरीशस का प्रमुख विमानक्षेत्र है। यह राजधानी पोर्ट लुई से  दक्षिण-पूर्व दिशा में स्थित है। यहां का पूर्व नाम 'प्लैसान्स विमानक्षेत्र ' था, जिसे मारीशस के राष्ट्रपिता सीवूसागर रामगुलाम की स्मृति में उनके नाम पर रखा गया है। यह विमानक्षेत्र एक क्षेत्रीय हब का कार्य करता है और यहां से अफ़्रीका, यूरोप एवं एशिया के विभिन्न गंतव्यों को सीधी उड़ानें उपलब्ध हैं। इनके अलावा यह देश की राष्ट्रीय वायुसेवा एयर मारीशस का होम-बेस भी है। यहां एक नया यात्री टर्मिनल भवन एवं एक समानांतर टैक्सीमार्ग निर्माण कार्य प्रगति पर है और अप्रैल २०१३ तक पूर्ण होने की आशा है।

## सन्दर्भ

## बाहरी कड़ियाँ
* मारीशस के विमानक्षेत्र
* एयर मारीशस
* नागर विमानन विभाग
* 
* 

I

श्रेणी:मॉरीशस के विमानक्षेत्र
श्रेणी:पोर्ट लुई
सोमेश्वर तृतीय

**सोमेश्वर तृतीय** (शासनकाल ११२६ - १३३८ ई) पश्चिमी चालुक्य शासक थे। वे विक्रमादित्य चतुर्थ एवं रानी चन्दलादेवी के पुत्र थे। वे साहित्य में अभिरुचि के लिए प्रसिद्ध हैं। उनका मानसोल्लास नामक संस्कृत ग्रन्थ बहुत प्रसिद्ध है। 

सोमेश्वर तृतीय ने होयसला शासक विष्णुवर्धन के आक्रमण को विफल कर दिया। उन्होने 'त्रिभुवनमल्ल', 'भूलोकमल्ल' और 'सर्वाज्ञाभूप' आदि पदवियाँ ग्रहण की थी।

## इन्हें भी देखें
* मानसोल्लास
*सोमेश्वर चौहान

श्रेणी:भारत के शासक
पांपेई

300px|right|thumb|पंपेई के रोमनकालीन भग्नावशेष 
**पांपेई** (Pompei) दक्षिणी इटली के नेप्लीज (Naples) प्रान्त का एक नगर और कम्यून है। यह प्राचीन रोमकालीन भग्नावशेषों (ruins) के लिए प्रसिद्ध है। वर्ष २०१० में यहाँ की जनसंख्या 25,671 थी।

## परिचय
पांपेई विस्यूवियस ज्वालामुखी पर्वत के पादप्रदेश में पर्वत से एक मील दूर नेपल्ज़ के निकट इटली के कैपेन्या प्रदेश का प्राचीन नगर एवं बंदरगाह है। पहले उन्नत बंदरगाह के अतिरिक्त यह संपन्न पोताश्रय भी था। पांपेइ पहली शताब्दी में ही व्यापक जनसंख्या सहित एक प्रसिद्ध स्थान हो गया था, लेकिन ६३ ई. में आए विशाल भूकंप ने इसे नष्ट कर दिया और नगरवासी अभी इसकी मरम्मत भी नहीं कर पाए थे कि ७९ ई. के विस्यूवियस के भयंकर उद्गार ने इस नगर एवं इसके साथ हरक्यूलेनियम और स्टैविया को भी मलबे के अंदर ढक दिया। अब नगर का पुनर्निर्माण असंभव था अत: यह नीला राज्य से मिला दिया था। 

डोमेनिको फांटेना (Domenico Fontana) नामक वास्तुविद ने यहाँ के कुछ खंडहरों एव शिलालेखों (१५९४-१६०० ई.) का पता लगाया। पहले यह नगर एक दीवार से घिरा था। नगर का विस्तार दो मील के घेरे में था। सड़के सीधी थीं। थरमेइ यहाँ का प्रमुख भवन था। १७६३ ई. से इस प्राचीन नगर की क्रमबद्ध खुदाई होती चली आ रही है। सन् १८६१ से लेकर अब तक इटली की सरकार द्वारा खुदाई कार्य हो रहा है। सुविधानुसार इस नगर को छह या नौ भागों में बाँट दिया गया है। तथा पुन: इन्हें खंडों में बाँटकर फाटकों, सड़कों एवं भवनों का नामकरण सुविधानुसार किया गया है। सड़कों, पगडंडियों, मूर्तियों से सुशोभित निजी भवनों, साधारण दूकानों तथा कालाकारों के गुहों की योजनाओं से उस समय के नगरनिवासियों की आदतों और कार्यकलापों का विस्तारपूर्वक पता चलता है। 

लेखों से पला चलता है कि उस समय नगर में ओस्कान (Oscan) एवं ग्रीक मुख्य निवासी थे तथा यहूदी (Jews) भी रहते थे। अस्थिपंजरों की खोज से पता चला है कि ७९ई. के उद्गार में केवल नगर में २,००० व्यक्ति मरे थे। मुख्य बाजार ४६७ फुट लंबा तथा १२६ फुट चौड़ा था, तथा यह नागरिक जीवन एवं कार्यशीलता का केंद्र था। मुख्य बाजार के निकट ही जुपिटर, जूनो, मिनर्वा या कैपिटोलियम मंदिरों के अतिरिक्त पाँच अन्य मंदिरों के भी अवशेष मिले हैं। यहाँ छठी शताब्दी ईसा पूर्व का एक बहुत ही आकर्षक एवं अपूर्ण ग्रीक मंदिर मिला है। ग्रोमा (Groma, एक यंत्र जिससे रोम निवासी सर्वेक्षण करते थे) का अवशेष भी मिला है। भवन एव ग्रामगृह रोमन कला की दुर्लभता और सुंदरता का उदाहरण प्रस्तुत करते हैं। यहाँ सर्जनों, मूर्तिकारों, लोहारों आदि के आवास मिले हैं, जहाँ बहुत से औजार तथा यंत्र भी रखे हुए थे। यहाँ की कांस्यमूर्तियों की नेपल्ज़ के संग्रहालय में रखा जाता रहा है लेकिन अब यहीं इनके रखवाने की व्यवस्था की गई है। पांपेइ की कला परिवर्तनशील शैली की है (शुद्ध ग्रीक शैली से लेकर रोमन राज्य तक)। इनमें सबसे बड़ा दोष निम्नकोटि की समग्री का प्रयोग है। सामान्यत: लावा या ज्वालामुखी चट्टान या सारनो (Sarno) चूना पत्थर का प्रयोग हुआ है। कहीं कहीं ही संगमरमर लगे हैं।

## बाहरी कड़ियाँ
* Official website
* Pompeii Travel Guide from Wikivoyage
* Pompei Tourism Info
* Official tour guides of Pompei
* Photo Gallery by Leonardo Bellotti 

श्रेणी:इटली
राजस्थानी

**राजस्थानी** उचित संज्ञा शब्द राजस्थान का विशेषण रूप है।

इसका उपयोग निम्न में से किसी एक लिए किया गया हो:
* राजस्थानी भाषा - इंडो आर्यन भाषा परिवार की एक बोली का समाहार
* राजस्थानी लोग, भारत के राजस्थान क्षेत्र के मूल निवासी
* राजस्थानी स्थापत्यकला
* राजस्थानी कला
* राजस्थानी व्यंजन
* राजस्थानी साहित्य, ई॰ सम्वत 1000 और उसके बाद विभिन्न विधाओं में लिखा गया साहित्य।
* राजस्थानी संगीत
* राजस्थानी चित्रकारी
* राजस्थान का सिनेमा (राजीवुड)
* राजस्थानी भाषा और साहित्य
* राजस्थानी रंगमंच
* राजस्थानी संस्कृति
वैस्टसाइड स्कूल

**वैस्टसाइड स्कूल** (), बोलचाल की भाषा में सिर्फ़ **वैस्टसाइड**, ब्रिटिश प्रवासी शासित प्रदेश जिब्राल्टर में स्थित लड़कियों का एक व्यापक विद्यालय है। विद्यालय की स्थापना वर्ष 1982 में गर्ल्स कोम्प्रेहेंसिव स्कूल की तीन शाखाओं को आपस में मिला कर हुई थी जो स्वयं भी चार विभिन्न विद्यालयों का समामेलन था।

माध्यमिक शिक्षा उप्लब्ध कराने वाला वैस्टसाइड स्कूल सम्पूर्ण जिब्राल्टर में केवल दूसरा विद्यालय है, दूसरा माध्यमिक स्तर का विद्यालय बेसाइड कोम्प्रेहेंसिव स्कूल जो लड़को का व्यापक विद्यालय है तथा वैस्टसाइड से दस वर्ष पहले 1972 में चार पृथक विद्यालयों को मिला कर स्थापित हुआ था।

## इतिहास
वैस्टसाइड स्कूल की स्थापना वर्ष 1982 में हुई थी। इसकी स्थापना के पीछे का उद्देश्य गर्ल्स कोम्प्रेहेंसिव स्कूल की छात्राओं को उचित सुविधाएँ उपलब्ध कराना था। गर्ल्स कोम्प्रेहेंसिव स्कूल 1972 में स्थापित हुआ था जिसकी नगरीय क्षेत्र में तीन शाखाएँ थी। वैस्टसाइड स्कूल इन तीनों शाखाओं को आपस में मिला कर बनाया गया था। मूल गर्ल्स कोम्प्रेहेंसिव स्कूल स्वयं भी चार लड़कियों के माध्यमिक विद्यालयों का समामेलन था: लॉरेटो हाई स्कूल, सेंट जोसेफ सेकेंडरी स्कूल, सेंट मार्गरेट स्कूल और सेंट डेविड कॉमर्शियल स्कूल।

निवर्तमान समय में वैस्टसाइड स्कूल में कुल 900 विद्यार्थी और 60 से अधिक अध्यापक हैं।

## पाठ्यक्रम व एकल-लिंग शिक्षा
12 वर्ष की उम्र के जिब्राल्टेरियन छात्र एकल-लिंग माध्यमिक विद्यालय में प्रवेश लेते है (इस उम्र समूह से पहली की सारी शिक्षा सहशिक्षा प्रणाली पर आधारित होती है)। आगे के चार वर्ष में विद्यार्थी जनरल सर्टिफिकेट ऑफ़ सेकेंडरी एजुकेशन की तैयारी करते हैं, जिसमें वे अंतिम परीक्षाओं में 16 वर्ष की उम्र में बैठते हैं। विद्यार्थी कुल 10 विषयों तक का चयन कर सकते हैं, जिनमें पाँच विषय (अंग्रेजी, गणित, विज्ञान, धार्मिक अध्ययन और स्पेनिश) अनिवार्य होते हैं। वे विद्यार्थी जो जनरल सर्टिफिकेट ऑफ़ सेकेंडरी एजुकेशन के पश्चात भी अपनी शिक्षा ज़ारी रखना चाहते हैं वे अपने वर्तमान विद्यालय की सिक्स्थ फॉर्म में प्रवेश लेते हैं, बशर्ते न्यूनतम आवश्यकता को पूरा करें जिसमें उनका कम से कम चार विषयों (जिसमें अंग्रेज़ी और गणित साधारणतया शामिल होते हैं) में सी ग्रेड के साथ पास होना अनिवार्य होता है। यहाँ विद्यार्थी दो वर्ष की अवधि के ऐ-लेवल कोर्स को पूरा करते हैं। ऐ-लेवल कोर्स में विद्यार्थियों को हर वर्ष के अंत में एडवांस्ड सबसाइडरी परीक्षाओं में बैठना होता है (एडवांस्ड सबसाइडरी 1 व एडवांस्ड सबसाइडरी 2)। जिब्राल्टेरियन छात्र एक साथ चार विभिन्न विषयों का ऐ-लेवल में चयन कर सकते हैं।

वैस्टसाइड विद्यालय का पाठ्यचर्या यूनाईटेड किंगडम की शिक्षा प्रणाली पर आधारित है। जिब्राल्टर का राष्ट्रीय पाठ्यचर्या इंग्लैंड और वेल्स में लागू शिक्षा प्रणाली से मेल खाता है। 

वैस्टसाइड स्कूल सम्पूर्ण जिब्राल्टर में माध्यमिक स्तर की शिक्षा मुहैया कराने वाला दूसरा विद्यालय है। दूसरा विद्यालय बेसाइड सड़क पर स्थित बेसाइड कोम्प्रेहेंसिव स्कूल है जो लड़को का व्यापक विद्यालय है। 

## इन्हें भी देखें
* जिब्राल्टर में शिक्षा

## सन्दर्भ

श्रेणी:जिब्राल्टर के विद्यालय
श्रेणी:जिब्राल्टर की इमारतें और संरचनाएँ
सेंट बर्नार्डस अस्पताल

**सेंट बर्नार्डस अस्पताल** या सेंट बर्नार्डस हॉस्पिटल () ब्रिटिश प्रवासी शासित प्रदेश जिब्राल्टर में स्थित एमात्र नागरिक जनरल अस्पताल है। 1999 में भूतपूर्व स्वास्थ्य मंत्री कीथ अज़पर्डाए के सुझाव के पश्चात 8 जुलाई 2002 में अस्पताल के निर्माण की परियोजना शुरू हुई थी। अस्पताल में इकीसवी सदी के एक आधुनिक अस्पताल के अनुरूप सुविधाएँ हैं। सेंट बर्नार्डस अस्पताल चार विभिन्न ज़ोन में बटा हुआ है तथा इसके प्रथम ज़ोन में जिब्राल्टर हैल्थ अथोरिटी प्रशासन और मुख्य कार्यकारी अधिकारी के कार्यालय हैं।

## इतिहास
अगस्त 1999 में उस समय के जिब्राल्टर सरकार के स्वास्थ्य मंत्री कीथ अज़पर्डाए ने यूरोपोर्ट के 1-4 ब्लॉकों को आधुनिक जनरल अस्पताल में परिवर्तित करने के शुरुआती मूल्यांकन का सुझाव रखा। परियोजना की शुरूआत 8 जुलाई 2002 के दिन हुई। इसके अंतर्गत यूरोपोर्ट की 1&ndash;4 इमारतों के अंदरूनी क्षेत्रों में मौलिक फेरबदल की गई जिस से इन संरचनाओं को एक आधुनिक अस्पताल का रूप दिया जा सके। 

## सुविधाएँ
thumb|left|120px|मुख्य प्रवेशद्वार
सेंट बर्नार्डस अस्पताल में इक्कीसवी सदी के आधुनिक अस्पताल के अनुरूप सुविधाएँ मुहैया करी जाती हैं। रेडियोलोजी, विसंक्रमण और विकृतिविज्ञान विभागों व ऑपरेशन थिएटरों में नए उपकरणों का प्रयोग किया जाता है। अस्पताल के वार्ड एक, दो और चार बिस्तर वाली इकाईयों में बटे हुए हैं।

अस्पताल के सामने वाहन रैंप है जिस से मरीजो व विकलांगों को अस्पताल में प्रवेश करने में आसानी हो। एम्बुलैंसों के लिए अस्पताल के पीछे दुर्घटना और आपातकालीन परिस्थितियों के लिए विशेष प्रवेशद्वार है जिस से मरीजों व घायलों को जल्द से जल्द चिकित्सा सुविधा मिला सके।

अस्पताल प्रशासन ने सुरक्षा बढ़ाने के लिए अस्पताल के अंदर महत्वपूर्ण स्थानों जैसे मुख्य रिसेप्शन क्षेत्र और बाल चिकित्सा इकाई आदि पर सीसीटीवी कैमरे लगवा रखे हैं। 

अस्पताल में 200 से अधि बिस्तर हैं जो विभिन्न विभागों में विभाजित हैं। ये विभाग हैं: ऑर्थो आघात, प्रसूति, शल्य चिकित्सा, चिकित्सा और बाल चिकित्सा वार्ड, दो मुख्य ऑपरेटिंग थिएटर और एक बैक अप आपातकालीन थिएटर, हाइड्रोथैरेपी पूल के साथ एक पूर्ण पुनर्वास क्लीनिक, प्रातः शल्य चिकित्सा इकाई, हृदय पुनर्वास, दुर्घटना और आपातकालीन विभाग तथा नेत्र क्लिनिक। अस्पताल में एक आधुनिक मुर्दाघर भी है।

## अस्पताल संरचना
सम्पूर्ण अस्पताल चार ज़ोन में बटा हुआ है: ज़ोन 1, ज़ोन 2, ज़ोन 3 व ज़ोन 4। ज़ोन प्रथम में जिब्राल्टर हैल्थ अथोरिटी प्रशासन और मुख्य कार्यकारी अधिकारी के दफ्तरों के साथ-साथ शल्य चिकित्सा वार्ड व मुख्य थिएटर आदि विभाग हैं। ज़ोन द्वितीय में अस्पताल प्रशासन के अपने दफ़्तर, विकृतिविज्ञान विभाग व रेडियोलोजी आदि विभाग हैं। ज़ोन तृतीय में स्कूल ऑफ़ हैल्थ, अपोहन, प्रसूति विभागों के साथ-साथ विक्टोरिया वार्ड, जॉन वार्ड आदि भी हैं। अंतिम इकाई चौथे ज़ोन में कैफिटेरिया, दवाखाने, रेनबो वार्ड आदि हैं। 
 
## सन्दर्भ

## बाहरी कड़ियाँ

* जिब्राल्टर हैल्थ अथोरिटी

श्रेणी:जिब्राल्टर के अस्पताल
श्रेणी:जिब्राल्टर की इमारतें और संरचनाएँ